Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 360/12/4406	Topoľčany, 12.7.2012
EEČ : 2-35-50-2012

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezam.
dňa  28.1.2011 v presne nezistenom čase v Topoľčanoch uzatvorila so spoločnosťou  Home Credit Slovakia,  a. s. so sídlom XXXXX, Teplická 743/147, IČO XXXXX , zmluvu o úvere číslo XXXXX, na základe ktorej jej bol poskytnutý úver vo výške 1.299,64 Eur, slúžiaci na úhradu tovaru „vodný filter Aquatrend, pričom sa zaviazala poskytnutý úver splácať pravidelnými mesačnými splátkami v sume  53,02 € po dobu   36 mesiacov, pričom  k schváleniu predmetnej zmluvy uviedla nepravdivý  údaj a to že je zamestnaná na dobu neurčitú v spoločnosti Eurobusiness Sloviakia s.r.o. Banská Bystrica, s čistým mesačným príjmom vo výške    750,-  € a týmto svojím konaním uviedla poškodenú spoločnosť  Home Credit Slovakia a. s. so sídlom XXXXX, Teplická 743/147, IČO XXXXX , do omylu a spôsobila jej tak škodu vo výške   1.299,64 Eur, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajt- vyšetrovateľ PZ OR PZ, Odboru kriminálnej polície v Topoľčanoch uznesením spisová značka ORP-163/OEK-TO-2012 zo dňa 22.5.2012 podľa § 199 odsek 1 Tr. por. začal trestné stíhanie pre prečin úverového podvodu podľa § 222  ods. 1 Tr. zák. a následne  uznesením zo dňa 30.5.2012 podľa § 206 odsek 1 Tr. por. vzniesol obvinenie XXXXX pre prečin úverového podvodu podľa § 222 ods. 1 Tr. zák.
	Prečinu úverového podvodu podľa § 222 ods. 1 Tr. zák. sa dopustí ten, kto vyláka od iného úver alebo zabezpečenie úveru tým, že ho uvedie do omylu v otázke splnenia podmienok na poskytnutie úveru alebo na splácanie úveru, a tak mu spôsobí malú škodu. Zákon umožňuje takéhoto páchateľa potrestať sa odňatím slobody na jeden rok až päť rokov.
Vykonaným skráteným vyšetrovaním v predmetnej trestnej veci bolo zistené a preukázané, že obvinená XXXXX sa dopustila skutku opísaného vo výrokovej časti tohto uznesenia a tento skutok je potrebné kvalifikovať ako prečin úverového podvodu podľa § 222 ods. 1 Tr. zák.
	Podľa ustanovenia § 216 ods. 1 v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinená XXXXX  sa k trestnej činnosti, ktorá mu je kladená za vinu vo svojej výpovedi doznala v celom rozsahu a súčasne vyjadrila po riadnom procesnom poučení súhlas s tým, aby bolo trestné stíhanie proti nej podmienečne zastavené.	 
Pokiaľ sa jedná o spôsobenú škodu,  táto bola splnomocneným zástupcom poškodenej spol. Home Credit Slovakia, a. s. vyčíslená na celkovú sumu 1545,36 Eur. Dňa 5.6.2012 obvinená XXXXX uhradila na účet poškodenej spoločnosti sumu 1650,- Eur. Dňa 12.7.2012 zaplatenie tejto sumy potvrdil i splnomocnený zástupca poškodenej spoločnosti.
Zo správ k osobe obvinenej, nachádzajúcich sa vo vyšetrovacom spise vyplýva, že obvinená sa v Ústrednej evidencii priestupkov MV SR nenachádza, v súčasnej dobe okrem tejto trestnej veci nie je trestne stíhaná, z odpisu registra trestov vyplýva, že obvinená nebola v minulosti súdne trestaná.
Na základe vyššie uvedeného je nesporné, že v predmetnej trestnej veci sú v prípade obvinenej XXXXX  splnené zákonné predpoklady k postupu podľa § 216 ods. 1 Tr. por. a vzhľadom na osobu obvinenej, s prihliadnutím na jej doterajší život a na okolnosti prípadu možno takéto rozhodnutie považovať za dostačujúce.
Súčasne podľa § 216 ods. 2 Tr. por. bola obvinenej XXXXX určená skúšobná doba v trvaní 1 roka, počas ktorej je povinná viesť riadny život, pretože v opačnom prípade zákon umožňuje i v rámci plynutia skúšobnej doby rozhodnúť o tom, že sa v trestnom stíhaní pokračuje.
Vzhľadom na všetky uvedené skutočnosti mám za to, že bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Ašverusová
prokurátorka